Verdens syv underverker

**Verdens syv underverker** (eller egentlig **antikkens syv underverker**) er en liste over syv menneskeskapte, klassiske byggverk: Kheopspyramiden, Babylons hengende hager, kolossen på Rhodos, Zevsstatuen i Olympia, mausoleet i Halikarnassos, Artemistempelet i Efesos og fyrtårnet på Faros ved Alexandria. Listen var basert på guidebøker som var populære blant greske reisende og omfatter bare byggverk fra området rundt Middelhavet. Senere lister utvider oversikten både geografisk og til nyere tid.

## Bakgrunn
Historikeren Herodot (484 f.Kr.&ndash;ca. 425 f.Kr.) og vitenskapsmannen Kallimakhos fra Kyrene (ca. 305&ndash;240 f.Kr.) ved Museion i Alexandria, satte sammen tidlig lister over syv underverk, men disse er gått tapt, med unntak av referat. Den tidligste av de nyere utgavene ble laget av den greske dikteren Antipatros fra Sidon som beskrev strukturene i et dikt rundt 140 f.Kr.:

Senere lister under ulike titler som for eksempel *De septem orbis spactaculis* og tradisjonelt men feilaktig knyttet til ingeniøren Filon av Bysants skrevet så sent som på 50-tallet, selv om den omtaler kolossen på Rhodos som om den fortsatt sto. Underverkene som ble beskrevet var:

Grekerne benyttet ikke begrepet «undre», men *«theamata»* som er mer tilsvarende «må sees», det vil si severdighet

Listen vi kjenner i dag ble laget i middelalderen, på en tid da flere av undrene ikke lenger eksisterte. Siden listen stort sett kom fra greske nedtegnelser, ble bare undre som kunne vært kjent og besøkt av de gamle grekerne inkludert. Selv så tidlig som 1600 f.Kr., ble egyptiske monumenter i Kongenes dal utsatt for graffiti fra besøkende.

Antipatros' opprinnelige liste erstattet fyrtårnet på Faros ved Alexandria med Babylons murer. Det var først på 600-tallet at listen over ble benyttet. Av alle undrene er det bare Kheopspyramiden som har overlevd. Eksistensen til Babylons hengende hager har aldri blitt påvist. Nedtegnelser viser at fem av undrene ble ødelagt av naturlige katastrofer. Artemistempelet i Efesos ble ødelagt av brann mens fyrtårnet på Faros ved Alexandria, kolossen på Rhodos og mausoleet i Halikarnassos ble ødelagt av jordskjelv. Det er skulpturer fra Mausoleet i Halikarnassos og Artemistempelet i Efesos i British Museum i London.

## Lister fra middelalderen
Ulike lister over syv undre fra middelalderen eksisterer, uten at en kjenner opprinnelsen til de fleste. Listene går som oftest under navn som «Middelalderens undre», uten at tallet syv er med, «Syv underverk fra middelalderen» og «Arkitektoniske undre fra middelalderen». De fleste listene er trolig ikke fra middelalderen. Brewe kaller dem for «senere lister» og mener at listene ble produsert senere. Dette er støttet av andre, ettersom ordet middelalderen ikke ble benyttet før i opplysningstiden (1700-tallet), og konseptet middelalder ikke ble benyttet før på 1500-tallet.

Romantikken (1800–1850) glorifiserte alt som hadde med middelalderen å gjøre, særlig tiden fra før opplysningstiden, og foreslo at en slik liste ville ha funnet et samtidig publikum på 1700-tallet og 1800-tallet. Noen av tingene fra listene er ikke teknisk sett fra middelalderen, men vi vet at listene ikke ble skapt av moderne historikere.

Typiske representanter for de syv:

*Stonehenge
*Colosseum
*Kom el Shoqafa-katakomben
*Den kinesiske mur
*Porselenstårnet i Nanjing
*Hagia Sofia
*Det skjeve tårn i Pisa

Andre byggverk som har vært nevnt:
*Taj Mahal
*Kairos citadell
*Elykatedralen
*Cluny-klosteret

## Moderne lister

I tråd med tidligere tradisjon er det produsert mange lister opp igjennom årene, som inkluderer mange menneskeskapte bragder. Disse er imidlertid mer av informativ art, og det eksisterer ingen konsensus for en enkelt liste.

### Moderne undre
American Society of Civil Engineers har produsert sin egen liste for den moderne verden:

### Turistmagneter
De følgende fremste syv turistmålene ble framstilt av Hillman Wonders:

*Kheopspyramiden
*Den kinesiske mur
*Taj Mahal
*Serengeti
*Galápagosøyene
*Grand Canyon
*Machu Picchu

### Naturskapte undre
En av mange lister ble skrevet av CNN med bare naturskapte undre:

*Grand Canyon
*Great Barrier Reef
*Rio de Janeiro havneområdet
*Mount Everest
*Aurora polaris
*Paricutín vulkan
*Victoriafallene

### Undervannsundre
Tilsvarende finnes lister for naturskapte undervannsundre:

*Palau
*Belize Barrier Reef
*Great Barrier Reef
*Deep-Sea Vents
*Galápagosøyene
*Bajkalsjøen
*Rødehavet

### De moderne underverk
Det finnes to lister over syv moderne undre som har vært promotert siden 2000.

I 2001 organiserte den sveitsiske organisasjonen New Open World Corporation (NOWC) en avstemning for å finne *verdens syv nye underverk*, fra et utvalg av 177 eksisterende menneskeskapte konstruksjoner. 21 finalister var klare 1. januar 2006 og siden har det vært stemt over kandidatene via telefon og Internett over hele verden. resultatet ble gjort kjent 7. juli 2007.

*[[USA Today]]* produserte i november 2006 i samarbeid med frokost TV-showet *Good Morning America* en ny liste over verdens syv underverk, utvalg av en egen jury.

## Referanser


## Litteratur
* Cox, Reg, Morris, Neil (oktober 2000): *The Seven Wonders of the Modern World*.  Chelsea House Publications: Library. ISBN 0-7910-6048-9
* Cox, Reg, Morris, Neil, & Field, James (oktober 2000): *The Seven Wonders of the Medieval World*.  Chelsea House Publications: Library. ISBN 0-7910-6047-0
* D'Epiro, Peter, Pinkowish, Mary Desmond (1. desember 1998): *What Are the Seven Wonders of the World? and 100 Other Great Cultural Lists*. Anchor. ISBN 0-385-49062-3
* Morris, Neil, (30. desember 2002): *The Seven Wonders of the Natural World*. Chrysalis Books. ISBN 1-84138-495-X

## Eksterne lenker
### Oldtidens underverk
* Søkbar digitalkopi av Reg Cox' og Neil Morris' ''De syv underverkene fra oldtidens verden'' (Bonnier Carlsen, 1997)

#### På engelsk
* Oldtidens syv underverk
* The Seven Wonders of the Ancient World en detaljert beretning fra en professor i sivilingeniørskap ved University of South Florida
* Kart som viser beliggenheten til de syv underverkene
* Video om oldtidens syv underverker, en virtuell satellittvisning, laget ved hjelp av Google Earth [02:34]
* Parkin, Tim, ''Researching Ancient Wonders: A Research Guide'', fra University of Canterbury, New Zealand. – en samling av bøker tilgjengelig på nettet som inneholder detaljert informasjon om de syv underverkene.
* Google Maps de syv underverkene
* «Eternal wonder of humanity's first great achievements», av Jonathan Glancey i *[[The Guardian]]*, 10. mars 2007

### Andre undre
* Søkbar digitalkopi av Rosemary Burtons og Richard Cavendish' ''Vår verdens underverk'' (Gyldendal, 1992)

#### På engelsk
* The World's Top 100 Wonders – en liste over de fremste arkitektoniske, ingeniørmessige og naturlige undre, satt sammen av reiseskribenten Howard Hillman.
* WonderClub.com – «listenes liste» med informasjon om de fleste underverk.
* Seven Wonders of the Modern World  – en liste over moderne underverk satt sammen av American Society of Civil Engineers
* Video about the Seven Wonders of the Modern World, en oversikt via satellitt lagd av Google Earth [02:38]
* Seven Wonders of Chicago - Liste i Chicago Tribune stemt fram av leserne.
* Wonders of the World - nettsted med bilder som beskriver 30 av de fremste ingeniørbragdene.
* Europe's Greatest Wonders  – nettsted som leter etter Europas fremste ingeniørbragd.
* The New 7 Wonders of the World – nettsted der en kunne stemme over de moderne underverkene.